open-index/open-wikipedia-markdown huggingface dataset:
Thorondor

I J.R.R. Tolkiens fiktive verden Midgard var **Thorondor** den største og mektigste av alle Manwës ørner.

**Thorondor** (Sindarin) og **Sorontar** (Quenya) betyr *Ørnenes konge*. Han var sent av Manwë, Konge av valaene, for å våke over Noldoene etter at de ankom Midgard. Han er av rasen av *kjempe ørner*, og det sies at han hadde et vingespenn på tretti favner, eller 54.864 meter. Eldaene møtte han først da han hjalp Fingon med å redde Maedhros far fangenskap fra Thangorodrim. Etter det slo Thorondor og resten av ørnene seg ned på Crissaegrim. Da Gondolin ble bygd ble Thorondor den viktigste vakten for denne byen. Han reddet Fingolfins kropp fra å bli skjendet etter at Morgoth drepte han, noe som ga denne mørkets herre et lite slag i ansiktet. Han og to andre ørner reddet Beren og Lúthien da Angband ble bygd. Da Gondolin falt var det Thorondor som reddet de overlevende. Gjennom Vredens krig ledet Thorondor og Eärendil ørnene i slaget mot dragene, og sloss muligens mot Ancalagon den svarte. I Tolkiens skrifter er ikke Thorondor nevnt i det hele tatt etter Vredens krig, men det er mange som tror at han vendte tilbake til Valinor, selv om hans etterfølgere ble igjen. De mest prominente av disse er hans sønn, Gwaihir (Vind-herre), herre over ørnene på den tiden da krigen om ringen ble utkjempet. Thorondor hadde også en annen sønn, Landroval (Vid-vingede).
Sondre Krogtoft Larsen

**Sondre Krogtoft Larsen** (født 24. august 1976) er en norsk skuespiller med bakgrunn i Bærum Barneteater. Han er kjent fra TV-seriene *[[Hotel Cæsar]]* (hvor han spilte Albert Lunde), *[[Drømmefangeren (TV-serie)|Drømmefangeren]]*, *[[Sørgekåpen]]* og *[[Nattsøsteren]]*.

Larsen har medvirket i flere teaterstykker, blant annet i *[[Spellemann på taket]]* og *[[Breaking the Waves (teaterstykke)|Breaking the Waves]]* på Oslo Nye. Han har hatt flere filmroller, som Dick Henriksen i *[[Max Manus (film)|Max Manus]]* og som Martin i filmen *[[Snarveien]]*. I 2010 spilte han hovedrollen «Stian» i komedien *[[UMEÅ4ever]]*.

## Roller

## Referanser


## Eksterne lenker
* 
*  Sondre Krogtoft Larsen hos Filmfront
Det erymanthiske villsvin

**Det erymanthiske villsvin** (gresk: ὁ Ἐρυμάνθιος κάπρος; latin: *aper Erymanthius*) er i gresk mytologi et uhyre som herjet på fjellet Erymanthos i Arkadia. Sammen med den keryneiske hind var det erymanthiske villsvinet viet gudinnen Artemis, som i noen fortellinger sendte det rasende villsvinet som straffedom over menneskene. 

Det fjerde av Herakles' tolv storverk var å fange det erymanthiske villsvinet og bringe det til Mykene. Herakles utførte denne heltedåden ved å jage dyret ut i dyp snø, slik at han kunne fange og binde svinet og bære det med seg. 
Da Herakles kom til Mykene med villsvinet og presenterte det for kong Eurysthevs, ble kongen så redd at han stupte ned i amforaen med vin fra det underjordiske.

## Referanser
STOL

**Kort avgang og landing** (engelsk: *short take-off and landing*, **STOL**) er et uttrykk som brukes innen luftfart til å beskrive fly med veldig små krav til lengde på rullebanen, og som derfor kan ta av og lande på relativt kort distanse i forhold til sammenlignbare fly.

Én nærmere bestemt definisjon kan være at flyet må kunne lette over en 15 meter høy hindring på en strekning av 450 meter (høy klatrehastighet) og omvendt lande på 450 meter etter å ha fløyet over en hindring som er 15 meter høy (lav steilehastighet).

Begrepet STOL brukes også om korte baner som ikke er så korte, f.eks. norske kortbaneflyplasser med 800 meter bane.

## Fly med STOL-egenskaper

Kjente fly med STOL-egenskaper er blant annet:
* Britten-Norman Islander
* de Havilland DHA-3 Drover
* De Havilland Canada DHC-6 Twin Otter
* de Havilland Canada DHC-7
* de Havilland Canada DHC-8 (kun 100- og 200-serien, 800 meter)
* Dornier Do 27
* Dornier 228
* Fieseler Fi 156 Storch
* Scottish Aviation Twin Pioneer
* Saab 37 Viggen

## Se også
* V/STOL
* Kortbaneflyplass

## Eksterne lenker
* WorldWideAircraftCarriers
Almoravidene

**Almoravidene** var et berbisk dynasti som på sitt høydepunkt omkring år 1100 hersket over Maghreb og al-Andalus. Dynastiet startet som en muslimsk asketisk bevegelse rundt 1040, men utviklet seg snart i en militaristisk retning. I løpet av 1050-årene ekspanderte almoravidene til de kontrollerte et område tilsvarende det moderne Marokko. Marrakech ble grunnlagt som rikets hovedstad i 1062. Nabostaten Tlemcen falt i 1080.

I løpet av 1090-årene ble også al-Andalus (dagens Spania) erobret. Her ble almoravidene ønsket som redningsmenn av befolkningen etter flere tiår med strid og splittelse under de såkalte taifa-kongedømmene.

Allerede på 1130-årene begynte riket å falle sammen etter en rekke nederlag mot de kristne. Almohadenes erobring av Marrakech i 1147 markerer sluttpunktet på almoravidenes herredømme.

## Herskere

* Yusuf ibn Tashfin (1061&ndash;1106)
* Ali ibn Yusuf (1106&ndash;42)
* Tashfin ibn Ali (1142&ndash;46)
* Ibrahim ibn Tashfin (1146)
* Ishaq ibn Ali (1146&ndash;47)

## Eksterne lenker
*
De stymfaliske fuglene

**De stymfaliske fuglene** eller *stymfalidene* er i gresk mytologi forferdelige fugleuhyrer på størrelse med traner. Fugleflokken hekket i sumpmarkene rundt sjøen Stymphalos i Arkadia. Fuglene hadde nebb og klør av kobber, som kunne trenge gjennom rustningene som krigere bar. Fjærene deres var av stål, og kunne skytes som piler mot ofrene deres.

Et av Herakles' tolv storverk var å fordrive disse fuglene fra Arkadia. For at han skulle klare å løse denne oppgaven, gav Athene ham to store bronseklappere. Med disse klarte han å skremme fuglene opp fra reirplassene sine, og dermed kunne han lett skyte og drepe fuglene med de giftige pilene sine. Klapperne brukte han som skjold mot fjærpilene som fuglene skjøt mot ham. På denne måten klarte Herakles å drepe flesteparten av de stymfaliske fuglene. De som klarte å unnslippe, har aldri siden blitt sett.

## Referanser
Maghreb

**Maghreb** (eller **Maghrib**) er betegnelsen på den delen av Nord-Afrika som ligger vest for Nilen og nord for Sahara. Maghreb regnes nå for å bestå av statene Vest-Sahara, Marokko, Algerie og Tunisia, av og til også Libya og Mauritania. Maghreb er en fransk betegnelse med opphav i det arabiske ordet «Al-Maghrib», «Nedgående sol» eller «Vesten». Innbyggerne omtales som maghrebinere av fransk *maghrébins*. Betegnelsen «Al-Maghrib» refererer seg til dette områdets vestlige beliggenhet i forhold til den øvrige arabiske verden i øst, som på arabisk omtales som «Mashrek», «Den oppstigende sol».

## Se også
*Mashrek

## Litteratur
* Vikør, Knut S. (2007): *Maghreb - Nordafrika etter 1800*, 2. utg 2011, ISBN 9788252180077
Beate Eriksen

**Beate Marie Eriksen** (født 1960) er en norsk regissør og skuespiller. 

## Liv og virke
Eriksen gikk ut av Statens Teaterskole 1985 og ble samme år ansatt ved Oslo Nye Teater. Hun hadde i perioden 1990–1994 flere oppdrag for Riksteatret. Etter det arbeidet hun som freelanceskuespiller for en rekke andre teatre og TV-kanaler. Hun har også hatt regioppdrag og vært iscenesetter av flere oppsetninger med profesjonelle skuespillere, amatører, barn og ungdom. Regioppgavene omfatter klassikere av Shakespeare og Ibsen, samt revy, ny norsk dramatikk, lyrikkprogram og stykker fremarbeidet gjennom improvisasjon og gruppeprosesser.

Eriksen har medvirket som skuespiller i filmene *[[Plastposen]]* (1986) og *[[Over stork og stein]]* (1994), og i TV-seriene *[[Destinasjon Nordsjøen]]* og *[[Familiesagaen De syv søstre]]*. Mest kjent som skuespiller er hun fra TV 2-serien *[[Hotel Cæsar]]*, der hun spilte Ingrid Iversen. Hun har også hatt regi på en del episoder av *Hotel Cæsar*. I tillegg stod hun for regien i TV-serien *[[Olsenbanden jr. – Første kupp]]* fra 2001.

## Privatliv
Hun er datter av flyveresset Marius Eriksen og niese av Stein Eriksen. Hun var gift med Toralv Maurstad.

## TV- og filmoversikt
### Skuespiller
(utvalg)
* *[[Plastposen]]* (1986) – Sykepleier
* *[[Destination Nordsjön]]* (1990) (TV-serie, svensk) – Kari
* *[[Familiesagaen de syv søstre]]* (TV-serie) – Valborg Løken (1998–1999)
* *[[Hotel Cæsar]]* (TV-serie) – Ingrid Iversen (1998–2000)
* *[[Lilyhammer]]* (2012) (TV-serie) – Arnes mor
* ''Victoria'' (2013) – Camillas mor

### Regi
* *[[Olsenbanden jr. – Første kupp]]* (2001) (miniserie)
* *[[Hotel Cæsar]]* (TV-serie, 100 episoder)

## Referanser


## Eksterne lenker
*
Mid Suffolk

**Mid Suffolk** er et administrativt distrikt i Suffolk, England. Administrasjonssenteret er Needham Market. 

Distriktet ble opprettet 1. april 1974 ved at bydistriktene Eye og Stowmarket samt landdistriktene Gipping, Hartismere og Thedwastre ble slått sammen. Distriktet dekker et areal på 871,07 km² og hadde 96&nbsp;731 innbyggere i 2011.

## Steder i distriktet
* Eye
* Flowton
* Needham Market
* Stowmarket

## Referanser


## Eksterne lenker
* 
*Tabell med valgkretser som utgjør Mid Suffolk og de sogn som loven av 2001 definerer disse som valgkretser, *Legislation.gov.uk*
Elektra (andre betydninger)

**Elektra** eller **Electra** kan vise til:

* Elektra – datter av Agamemnon og Klytaimnestra i gresk mytologi

## Andre figurer i gresk mytologi med samme navn
* Elektra (pleiade) – en av pleiadene
* Elektra (okeanide) – en av okeanidene, gift med havguden Thaumas, mor til Iris og harpyene
* Elektra – en av danaidene, datter av Danaus og Polyxo

## Verk basert på myten om Elektra, datter av Agamemnon
* ''Elektra'' (Sofokles) – et skuespill av Sofokles
* ''Elektra'' (Evripides) – et skuespill av Evripides
* ''Elektra'' (Giraudoux) – et skuespill fra 1930 av Jean Giraudoux
* *Elektra* (Hofmannsthal) – et skuespill av den østerrikske forfatteren Hugo von Hofmannsthal, etter Sofokles
* ''Elektra'' (opera) – en opera av Richard Strauss, til en libretto av Hofmannsthal basert på hans skuespill
* ''Elektra'' (film fra 1962) – en film av Michael Cacoyannis, basert på Evripides
* *Elektra* – en opera av Mikis Theodorakis (1992-93)
* *Elektra* – et skuespill av Ezra Pound og Rudd Fleming, påbegynt i 1949, først oppført i 1987

## Personer
* Carmen Electra – en amerikansk modell, skuespiller og sanger
* Elektra (navn) – et gresk kvinnenavn
* Electra – artistnavnet til Paul Oakenfold, britisk produsent og DJ

## Steder
* Electra (stjerne) – en stjerne i stjernehopen Pleiadene
* 130 Elektra – en asteroide
* Electra (Texas) – en by i Texas, USA

## Underholdning
* Elektra Records – et amerikansk plateselskap
* ''Electra'' (Arild Andersen-album) – et album av jazzmusikeren Arild Andersen
* «Electra» – en sang og en singel av metal-bandet Dio
* Elektra King – en rollefigur spilt av Sophie Marceau i James Bond-filmen *[[The World Is Not Enough|The World is not Enough]]* (1999)
* Elektra (seriefigur) – en seriefigur i Marvel Comics
* ''Elektra'' (film fra 2005) – en film basert på seriefiguren Elektra fra Marvel Comics

## Vitenskap og teknologi
* Elektra (komfyr) – en tidligere norsk komfyrprodusent
* Elektrakomplekset – et psykiatrisk konsept
* Buick Electra – en biltype produsert mellom 1959 og 1990

### Flytyper
* Lockheed L-188 Electra – et passasjerfly fra 1960-tallet
* Lockheed L-10 Electra – et passasjerfly fra 1930-tallet
* Lockheed L-12 Electra Junior – en mindre versjon av L-10 Electra
* Lockheed L-14 Super Electra – en forstørret versjon av L-10 Electra
Needham Market

**Needham Market** er en by i Suffolk, England. Den vokste opp rundt ullindustrien i middelalderen. Fra 1663 til 1665 ble den rammet av flere pestepidemier, som førte til at den ble avskåret fra omverdenen, og det tok lang tid før den kom seg igjen. 

Blant severdigheter finner man sognekirken fra det 15. århundre og Limes Hotel som var en laugshall i middelalderen. Needham Lake er et tidligere leirtak hvor det har blitt anlagt en kunstig innsjø, med rik fauna og en rekke fritidstilbud. 

Jernbanelinjen East Anglia Main Line går gjennom byen, og det er via denne togforbindelse til Ipswich og Stowmarket. Hovedveien A45 (nå A14) gikk tidligere gjennom byen, men i 1970-årene ble den lagt i en ringvei utenom. Byen har dermed gode veiforbindelser, men slipper samtidig for mye trafikk gjennom hovedgatene. 

Byen Needham i Massachusetts er oppkalt etter Needham Market.
Linn Githmark

**Linn Catharina Cavallius Githmark** (født 26. september 1982 i Oslo) er en norsk curlingspiller. 

Hun spiller til daglig for Bygdøy Curlingclub, og har tidligere spilt for Risenga Curlingklubb.

Ble under VM-2010 tildelt Frances Brodie-prisen for fremragende sportsånd.

## Lag 2010-2011
* **Linn Githmark** skip
* Henriette Løvar Wang.
* Kristin  Skaslien
* Ingrid Stensrud

## Tidlige lagvenninner
* Gina Grøseth
* Camilla Grøseth
 
## Meritter
* Curling-VM for junior 1997 &ndash; 10.-plass
* Curling-VM for junior 1998 &ndash; 8.-plass
* Curling-VM for junior 1999 &ndash; 8.-plass
* Curling-VM for junior 2000 &ndash; 8.-plass
* Curling-VM for junior 2001 &ndash; 8.-plass
* Curling-VM for junior 2002 &ndash; 9.-plass
* B-VM i curling for junior 2003 &ndash; 2.-plass
* Curling-VM for junior 2004 &ndash; gull
* VM-2010: Tildelt Frances Brodie-prisen

## Referanser


## Eksterne lenker
* 
*
Kaffehuset Friele

**Kaffehuset Friele** er et norsk kaffebrenneri eid av nederlandske Jacobs Douwe Egberts. Kaffebrenneri og lager holder til på Midtun, sørøst for Bergen sentrum. Det er i dag Norges største kaffeprodusent, og har siden 1799 forsynt norske husholdninger.

## Historikk og annet
Styreformann Herman Friele (født 1943) er syvende generasjons kaffebrenner, etter at det hele startet i 1799 da skipskaptein Herman Friele I gikk i land i Bergen for å satse på handelsvirksomhet. Han kjøpte en eiendom i Bergen og etablerte et importfirma med vekt på kaffe. Mot midten av 19. århundre, ble kaffeforbruket økende på grunn av fallende priser fra økt global produksjon.

Kaffehuset Friele kjøper råkaffe fra ni-ti forskjellige land, der Brasil, Colombia og Guatemala er de største leverandørene. Friele kjøper årlig 6&nbsp;000 tonn kaffe fra Brasil, selskapet kjøper både direkte fra kaffefarmene, men også via kaffeeksportører og meglere.
 
Frem til midten av 1980-tallet solgte Kaffehuset Friele mesteparten av sin kaffe på Vestlandet og i Nord-Norge. Dette hadde tradisjonelt vært det tidligere grossistfirmaets kjerneområder, men i dag selges Friele kaffe over hele landet.

Kaffehuset Friele har i løpet av de siste årene blitt fornyet, og fabrikken på Midtun fremstår i dag som en av Europas mest moderne kaffebrennerier.

### Produkter i dag
* *Friele presskannekaffe*
* *Friele frokostkaffe (filter, kokmalt, presskanne og hele bønner)*
* *Café Noir*
* *Friele koffeinfri kaffe*
* *Friele økologisk kaffe*
* *Kronekaffe*
* *[[Espresso]]kaffe*
* *Spesialkaffe hel*
* *Spesialkaffe malt*
*L’or

Av disse er *Friele frokostkaffe* det mest solgte produktet.

I tillegg produserer de kaffe for COOP under deres varemerke og kaffe for svenske Gevalia

## Referanser


## Eksterne lenker
* 
*
Randy Meisner

**Randy Meisner** (1946–2023) var en amerikansk musiker, særlig kjent som bassist i Eagles, hvor han spilte til han ble erstattet av Timothy B. Schmit. Meisner hadde også suksess både før og etter Eagles; han var med å danne band som The Dynamics, Poco, og var medlem av The Poor, Stone Canyon Band og flere andre.

Meisner hadde senere en karriere som soloartist.

## Soloalbum
* 1978 &ndash; *Randy Meisner*
* 1980 &ndash; *Dallas*
* 1982 &ndash; *Randy Meisner*
* 1980 &ndash; *One More Song*
* 2005 &ndash; *Love Me Leave Me Alone*

## Referanser


## Eksterne lenker
* 
* 
*
«Freia» (fregatt fra 1828)

**«Freia»** var en seilfregatt bygget på Marinens Hovedverft i Horten og sjøsatt 25. august 1828. Skipet ble bygget for Den kongelige norske marine og var byggenummer én ved verftet.

Skipet hadde en besetning på 344 mann og var 44,2 meter langt. Opprinnelig førte det 2 kanoner på 60 pund, 24 kanoner på 24 pund og 18 kanoner på 18 pund.  I 1863 ble skipet bygget om til losjiskip, og i 1870 ble det hugget opp.

Konstruktør og hoveddriftskilde for fregattens konstruksjon var Norges første skipsbygningsinspektør, Carl Christian Lous (1782–1837).

En nøyaktig, 8 meter lang modell av skipet er utstilt i Marinemuseet i Horten.

Et militært bygg på Karljohansvern bærer samme navn og er kalt opp etter fregatten. 

På grunn av sin konstruksjon og behovet for oppdrift, måtte skipet sjøsettes med baugen først. Slik sjøsjetting er sjelden, og skjedde kun to ganger i Horten Verfts historie. Den siste gangen var i 1983, 155 år senere, da verftets siste båt (supplyskipet Finn Barents) ble sjøsatt med baugen først. 

## Referanser
Hippolyte Fizeau

**Armand-Hippolyte-Louis Fizeau** (født 23. september 1819 i Paris, død 18. september 1896 i Venteuil ved Épernay) var en fransk fysiker.

Han oppdaget det samme fenomenet i elektromagnetiske bølger som Doppler gjorde i lydbølger, nemlig Dopplereffekten. Dette skjedde i 1848, uavhengig av Doppler. I Frankrike kalles effekten av og til «effet Doppler-Fizeau».

Fizeau gjorde snart det første forsøket på å utvide Dopplers analyse til lys. Imidlertid trenger ikke lysbølger noe medium for å bevege seg og en korrekt forståelse av Doppler-effekten for lys forutsetter bruk av Den spesielle relativitetstorien. Se relativistisk dopplereffekt.

## Referanser
Charlotte Hovring

**Charlotte Hovring** (født 3. september 1979 i Bærum) er en norsk curlingspiller. Hun spiller til daglig i Snarøen Curling Club.

Charlotte Hovring har også deltatt i følgende internasjonale mesterskap for det norske landslag: 

* Europamesterskap 2005 & 2006
* Verdensmesterskap 2006
* Olympiske Leker 2006

## Referanser


## Eksterne lenker
*
Finn

**Finn** kan sikte til
* Finn (navn), et fornavn
* FINN.no, et nettsted
* Festspillene i Nord-Norge, et arrangement
* Finn Schjøll, en TV-personlighet

## Se også
* Finne
Norske Boligbyggelags Landsforbund

**Norske Boligbyggelags Landsforbund SA** (**NBBL**) er et norsk samvirkeforetak for 41 boligbyggelag.

NBBL ble grunnlagt i 1946 som ledd i gjenreisningen etter andre verdenskrig der boligsamvirket hadde en betydelig plass for å skaffe gode boliger i gode bomiljøer til folk flest.

## Se også
* Liste over norske boligbyggelag
* Norges Huseierforbund
* Huseierne
* Norges Hytteforbund
* Tomtefesterforbundet

## Referanser


## Eksterne lenker
* Norske Boligbyggelags Landsforbund
Risvollan borettslag

**Risvollan borettslag** er Norges største borettslag med 1 113 leiligheter, og ligger vel 5 km sør for Trondheim sentrum. Det utgjør det meste av området Risvollan. Borettslaget ble etablert i 1970 etter en arkitektkonkurranse utlyst av Trondheim kommune i 1967. Konkurransen ble vunnet av trondhjemsarkitektene Brantenberg og Hiorthøy som fikk jobben med å forestå prosjektering og utbygging av området. Området er tegnet etter inspirasjon fra italiensk byarkitektur, noe en tydelig ser på de mange små og hyggelige piazzaene.

På grunn av størrelsen er det fem bussholdeplasser fordelt på de 500 målene som laget utgjør. Borettslaget har 12 fast ansatte som sørger for driften av 8 ulike boligområder i rekkehus/lavblokk, samt 55 leiligheter i en høyblokk integrert i et forretningssenter. 

Borettslaget sender informasjon til beboerne blant annet gjennom *TV Risvollan*.

Borettslagets administrasjonsbygg, oppført 2013–2015, tegnet av arkitektkontoret Pir II, fikk prisen Hederlig omtale i konkurransen om Trondheim kommunes byggeskikkpris 2017.

## Litteratur
* «Arkitektur i 1000 år, Arkitekturguide for Trondheim», Trondheims Arkitektforening 1999, ISBN 82-995433-0-4

## Referanser


## Eksterne lenker
*
Atle Hansson

**Atle Hansson** (født 9. oktober 1971 i Os i Hordaland) er en norsk illustratør, avistegner og webdesigner. Han er utdannet innen billedkunst ved École des Beaux-Arts du Valais i Sveits. Han er selvlært som illustratør, og har arbeidet som frilanser siden 2001. Hansson nytter varierte teknikker, både manuelle (akvarell, tusj, blyant, gouache, akryl) og digitale (vektor, digitalt maleri). Illustrasjonene er ofte fargesterke og uttrykksformen kan gjerne være enten humoristisk, konseptuell eller realistisk. Han var fast bidragsyter til flere aviser og tidsskrifter, og tegnet illustrasjoner til bøker, brosjyrer, kataloger, presentasjonsmateriell m.m.

Hansson står bak nettstedet Frilansinfo.no der han gir hjelp og informasjon til frilansere, og har dessuten skrevet boken *Frilans! En komplett håndbok for frilansere* (Pourquoi Publishing, 2008, 2. utgave 2011). Fra 2010 har han jobbet som webdesigner og var med på å bygge opp det norske programvareselskapet Conta Systemer AS. Der ble tanken fra Frilansinfo.no om å hjelpe selvstendige næringsdrivende og andre småfirmaer videreført, blant annet med det gratis fakturaprogrammet Conta Faktura. Conta Systemer ble i 2016 slått sammen med regnskapskjeden Chimaera til Conta Group AS.

## Bokillustrasjoner
* Elisabeth Ellingsen og Kirsti Mac Donald: *Her på berget* læreverk i norsk/samfunnskunnskap for voksne innvandrere (Cappelen, 2008)
* Kjetil Brattlien: *Den lille snøskredboka* Alt du trenger å vite om snøskred på en enkel måte (Fri Flyt, 2008 (5. opplag 2017))
* Lena Fauske og Øyvind S. Bruland (red.): *Førstehjelp på tur* (Fri Flyt, 2007)
* Markus Landrø: *Skredfare* – håndbok om snøskred for frikjørere (Fri Flyt, ny utgave 2007)
* Eva Finsvik Andersen og Blanca Bali: *Anflug 2* læreverk i tysk for videregående skole. (Cappelen, 2007)
* Eva Finsvik Andersen og Blanca Bali: *Ankunft 2* læreverk i tysk for videregående skole. (Cappelen, 2007)
* Magnus Buflod, Knut Anders Sannes og Kristoffer Aasebø: *Paragraf 1* rettslære for videregående skole. (Cappelen, 2007)
* Erling Kagge og Leif A. Dramstad (red.): *Barnas Store Sangbok* (JM Stenersens Forlag, 2005) (med Thorbjørn Egner, Kristin Granli, Paul René Gauguin, m.fl.)

## Referanser
Magnhildskartunnelen

**Magnhildskartunnelen** er en veitunnel på fylkesvei 614 i mellom Kinn og Bremanger kommuner i Vestland. Tunnelen er 2897 meter lang og går gjennom Myklebustfjellet mellom Myklebustdalen og Grytadalen. Byggingen begynte i 1959. Det var gjennomslag i tunnelen 3. mars 1965 og den sto ferdig senere samme år.

## Se også
*Haukåtunnelen

*Veitunneler i Norge

## Referanser
Komiker

En **komiker** (fra gresk κωμῳδία (*kōmōidía*)) er en artist eller skuespiller som prøver å få mennesker til å le ved hjelp av komediens ulike virkemidler. Slike virkemidler kan være planlagt, eller improvisert historefortelling, sang, mimikk, bevegelser, eller bruk av rekvisita.

En komiker som henvender seg direkte til publikum kalles en stand-up-komiker.

## Historie
Antikkens greske komedie stammer fra 500-tallet f.Kr. eller tidligere. Aristofanes spesialiserte seg påkomiske skuespill. Han skrev førti komedier. Elleve av dem har overlevd og blir fortsatt framført. Aristofanes' komediestil tok form av satyrspill.

## Beslektede begreper
En komiker på sirkus kalles en klovn. De fleste klovner (i motsetning til komikere i vaudeville eller på scenen) i sirkuset snakker imidlertid ikke, men er komiske i handlingene.

Forfattere som skriver humoristiske tekster kalles humorister.

## Referanser


## Eksterne lenker
*
Ferritin

**Ferritin** er et stort, rundt protein som det finnes mest av i leveren. Det er menneskekroppens viktigste *dynamiske* jernlager (med "dynamiske" menes kun *utenom det jernet som inngår i [[hemoglobin]]/[[myoglobin]]*). 

Proteinet er satt sammen av 24 like deler (mindre proteiner/polypeptider) som danner et hult *skall* som jernioner kan pumpes inn i. Inne i dette skallet krystaliseres jernionene ut sammen med fosfat- eller hydrokysidioner (OH-). Hvert slikt ferritin-skall kan lagre opptil 4500 jernioner.

Serum-ferritinnivåer måles ofte ved mistanke om en jernmangel-anemi. Det er på en måte et mål på hvor mye jern som er lagret i kroppen.

Ved øket senkningsreaksjon vil serumferritinanalysen være kunstig forhøyet.
Gry Jannicke Jarlum

**Gry Jannicke «J-Diva» Jarlum** (født 1962) er en norsk popmusiker og forfatter. Som musiker er hun best kjent for singelen «Svake mennesker» fra 1981, som lå på førsteplass på VG-lista i 16 uker. Singelen og Jannicke var i 2007 tema for en av episodene i NRK-serien *[[Landeplage (TV-serie)|Landeplage]]* med Ravi som programleder.

På 1990-tallet var hun trolig mest kjent for sin påståtte kjennskap til utenomjordisk liv, og boken *Du er jeg*, som ble utgitt i 1994, hevder hun selv ble skrevet med automatskrift. Ifølge henne selv fikk hun sin første bevisste UFO-opplevelse av tredje, fjerde og femte grad den 9. mars 1992. I 1994 lagde et større TV-selskap fra Japan en dokumentarfilm om Jannicke og hennes påståtte UFO-opplevelser. I 1996 lagde både TV3 og TVNorge tilsvarende dokumentarer.

I 2002 ga hun ut tre CD-er som samlet fikk terningkast fire i *[[Dagbladet]]*, og hun var også hovedperson i en virkelighetsserie ledet av Christine Koht som het *Koht vs. J-Diva* og ble sendt på NRK2.

Hun var med på *[[Robinsonekspedisjonen]]* på TV3 i 2004 og var ved valget i 2005 kandidat for Demokratene.

## Albumutgivelser
### Jannicke
* *[[Min stil]]* (1981) (med sanger på svensk og engelsk)
* *[[My Rock'n Roll Album]]* (1982)
* *[[Draculas datter]]* (1983)
* *[[Change (Jannicke)|Change]]* (1985)
* *[[Svake mennesker]]* (1989) (samleplate) 
* *[[World of Wisdom]]* (1992)

### J-Diva
* *[[Sex Me &ndash; Transmission vol. 1]]*
* *[[The Golden Girl of Soul &ndash; Transmission vol. 2]]*
* *[[The Motherfucking Diva Queen &ndash; Transmission vol. 3]]*

Alle er utgitt 23. september 2002 på J-Diva Records AS.

## Bøker
* *Du er jeg* (1994)

## Referanser


## Kilder
* www.mic.no om Gry Jannicke Jarlum

## Eksterne lenker
* Gry Jannicke Jarlum i Scenewebarkivet
*
* 
* 
* Intervju på Radio Prime
Hotel d’Angleterre

**Hotel d'Angleterre** er et over 250 år gammelt femstjerners hotell på Kongens Nytorv 24 i København.

I Christian Vs regjeringstid bygget storkansler Frederik Ahlefeldt et stort palé på tomten hvor hotellet ligger i dag.

Etter den siste store bybrannen i 1795 overtok traktør Gottfried Rau bygningen og innredet hotell under det navnet det fremdeles benytter.  I en periode hadde «Den engelske Klub» tilholdssted i lokalene.  

I 1877 kjøpte byggeselskapet eiet av Tietgen det gamle paleet for  riksdaler. Huset ble bygget om og utvidet etter tegninger av arkitektene Vilhelm Dahlerup og Georg E.W. Møller i 1873–75.

Fasaden har senere blitt endret. 

## Referanser


## Eksterne lenker
*
Frydenbø Holding

**Frydenbø Holding AS** er et familieiet aksjeselskap med kjernevirksomheter innen bil, eiendom og marine. Selskapet er morselskap for 15 driftsselskap i Frydenbøgruppen. Frydenbø Holding holder til i Bergen.

Firmaet ble grunnlagt 17. oktober 1916.

## Datterselskap
*Frydenbø Bilsenter 
*Frydenbø Bilutleie
*Artec (Ingeniør- og arkitektkontor)
*Frydenbø Båtsenter AS
*Frydenbø Marine Services AS
*Frydenbø Marine Equipment AS
*Frydenbø Elek AS
*William Knudsen AS
Frydenbø Bilsenter

**Frydenbø Bilsenter AS** er eneforhandler av bilmerket Volvo i Hordaland og Sogn og Fjordane. Selskapet er et datterselskap av Frydenbø Holding AS.

Selskapet er lokalisert med avdelinger på Minde, Åsane, Mongstad, Sandane og i Sogndal.

I 2005 solgte og leverte Frydenbø Bilsenter over 2000 biler og omsatte for rundt 440 millioner kroner.
Ilan Pappe

**Ilan Pappe** (født 1954) er professor ved institutt for statsvitenskap ved Universitetet i Exeter i Storbritannia. Han har BA fra Det hebraiske universitetet i Jerusalem og ph.d. fra Oxford-universitetet i  England. Han er kjent som en av de nye historikerne i Israel, og er også en anti-sionistisk aktivist og talsperson for palestinernes rettigheter.

## Liv og virke
Hans mest kjente bok er *A History of Modern Palestine: One Land, Two Peoples*, der han forsøker å overvinne både den israelske og arabiske ortodoksien i forhold til Israels/Palestinas historie. Han har også skrevet bøkene *The Making of the Arab-Israeli Conflict, 1947-1951* og *The Israel/Palestine Question*. 

I hans bok *The Ethnic Cleansing of Palestine* (2006) hevder han at Israels første leder, David Ben-Gurion, og hans sosialistiske kolleger allerede fra 1930-årene besluttet at araberne i Palestina «må vekk, men vi trenger et passende øyeblikk for å få det til, som en krig», slik Ben-Gurion skrev i et brev til sin sønn i 1937. Pappe sier videre at, allerede før FNs delingsplan var vedtatt, gjorde Ben-Gurion det derfor klart at de jødiske militærstyrkene måtte være i stand til ikke bare å stå imot et mulig angrep fra de arabiske nabolandene, men også å erobre så mye av Palestina som mulig, og helst hele landet. I begynnelsen av mars 1948 ble dette konkretisert i en plan, den såkalte «Plan D», som omfattet erobring av et adskillig større område enn det FN hadde tildelt jødene, og der enhver motstand måtte slås ned, «de væpnede styrkene må utryddes, og befolkningen må fjernes».

Ilan Pappe er tilhenger av akademisk boikott av Israel, og var i 1996 kandidat til Knesset for det israelske kommunistpartiet Maki.

## Referanser


## Eksterne lenker
* 
* Snur på Israels historie (Aftenposten, 2007)
Skamlingsbanken

**Skamlingsbanken** er det høyeste punkt i Sønderjylland, 110 meter over havet i Vejstrup sogn mellom Kolding og Christiansfeld. Den er kjent for de to møter som ble holdt her for den danske sak i Slesvig før første slesvigske krig (treårskrigen).

Banken er 2–3 kilometer lang og er skapt i istiden av leire som er blitt skurt opp fra Lillebælt av en isbre. Området er svært kupert og fra toppen, som også kalles *Højskamling*, kan man se langt ut over området.

## Sentrum for dansk språk
Etter krisen om Slesvig-Holsten på 1800-tallet reiste det seg en vilje til å beholde og styrke danskheten og det danske språk i Sønderjylland. Det ble arrangert en rekke språkfester, den første i mai 1843, som siden utviklet seg til en serie folkefester og nasjonale møter. Det største, 24. juni 1945, ble holdt for å feire slutten på andre verdenskrig og hadde 100&nbsp;000 deltagere.

En rekke fremtredende personer har holdt taler på Skamlingsbanken, blant andre N.F.S. Grundtvig, Laurids Skau og Orla Lehmann.

## Minnestøtte
På Skamlingsbanken er det reist en 16 meter høy minnesøyle for 18 personer som har gjort noe særlig for den danske sak i Slesvig. Den er laget av 25 granittblokker og ble reist i 1863, men ble sprengt i luften av prøysserne den 22. mars 1864, på slutten av andre slesvigske krig.
 
Ved fredsslutningen skjedde det imidlertid en utveksling av områder mellom kongeriket og hertugdømmet. I den forbindelse ble åtte ikke-sønderjyske sogn i den nordlige del av Tyrstrup herred, herunder Vejstrup Sogn, overført til kongeriket. Dermed lå Skamlingsbanken etter fredsslutningen innenfor de danske grenser.

Minnesøylen ble reist igjen i 1866, noe som var mulig, da folk i området hadde samlet og gjemt steinene.

## Eksterne lenker
*
Cytokrom P450

**Cytokrom P450-systemet**, ofte bare omtalt som **Cytokrom P450** eller **CYP**, er en enzymfamilie bestående av membranproteiner lokalisert enten i det glatte endoplasmatiske retikulum eller i mitokondrienes innermembran hvor de metaboliserer tusenvis av endogene (lagd av organismen selv) eller exogene stoffer.

Cytokrom P450 er hos alle dyr regnet som det viktigste enzymsystemet for metabolisme av kroppsfremmede substanser (som legemidler), og finnes oftest i mange vev (kanskje mest i leveren). Cytokrom P450 katalyserer ulike oksidasjoner, bl.a. (for mennesker) spiller det en viktig rolle i syntesen av eikosanoider.

Hos mennesket finnes det omkring 100 isoenzymer med forskjellig substratspesifisitet. Alle inneholder en hem-gruppe. Blant isoenzymer kan nevnes CYP3A4, som er ansvarlig for metabolisme av mange legemidler og andre stoffer både i leveren og i tarm (*presystemisk* metabolisme), og CYP2A6, enzymet som har hovedansvaret for oksidasjon av nikotin.

## Eksterne lenker
*
Torbjørn Urfjell

**Torbjørn Urfjell** (født 3. november 1977) er en norsk byråkrat, artist, produsent og tidligere politiker (SV). Han er direktør for samfunn og arena i Kulturdirektoratet fra 2021.https://www.kulturdirektoratet.no/web/guest/om-kulturdirektoratet/vis-artikkel/-/torbjorn-urfjell-blir-ny-direktor-for-samfunn-og-arena-i-kulturradet 

Urfjell har vært direktør for kultur, frivillighet og innbyggerdialog i Kristiansand kommune fra 2018 til 2021. https://www.fvn.no/nyheter/lokalt/i/oRGwOj/torbjoern-urfjell-blir-kulturdirektoer-jeg-er-glad-i-kristiansand-og-har-tro-paa-den-nye-kommunen Han var direktør for Virke Produsentforeningen fra 2015 til 2018.https://kampanje.com/jobb/2015/01/fra-stordalen-til-virke/ Han var da også styreleder i TV-prisen Gullruten og medlem av Amandakomiteen som leder arbeidet med utdelingen av Amandaprisen. Urfjell har også vært Head of Strategy i Stordalen Foundation, kommunikasjonssjef i FN-sambandet og rådgiver i Geelmuyden Kiese.https://www.fvn.no/nyheter/lokalt/i/LQJvP/urfjell-skal-jobbe-for-stordalen https://kampanje.com/archive/2011/11/skal-kommunisere-om-fn/ Fra 2005 til 2007 var han politisk rådgiver i Utenriksdepartementet for utviklingsminister Erik Solheim. 

Før det var han politisk aktiv i 10 år. Urfjell var medlem av Aust-Agder fylkesting 2011-2015, Vest-Agder fylkesting 1999-2003 og Kristiansand bystyre 1999-2006. Han har også vært førstekandidat til Stortingsvalget for SV i Aust-Agder i 2001 og i Vest-Agder i 2005 og 2009.  

Torbjørn Urfjell har vært styreleder i Norsk Barnebokinstitutt, https://barnebokinstituttet.no/aktuelt/torbjorn-urfjell-ny-styreleder-i-norsk-barnebokinstitutt/ , Kristiansand symfoniorkester https://www.nrk.no/sorlandet/nytt-symfoni-styre-1.4538183, Fond for lyd og bilde, Riksoperastyret, Opera sør og har vært styremedlem i energiverstiftelsen Cultiva og i Fakultet for kunstfag ved Universitetet i Agder i to omganger.  

Urfjell har sunget i Oslo fagottkor siden 2006. Han var del av det første kullet som tok høyere utdanning i drag i Skandinavia gjennom videreutdanningen Kunsten å dragge ved OsloMet i 2022.https://www.oslomet.no/om/nyheter/studium-i-drag Da oppstod drag-karakteren Daisy Bakken, som  særlig kjent for sin innsats for allsang.https://www.samtiden.no/musikk/sangene-stilner-hos-de-politiske-partiene/1061729 

I 2024 overtok Torbjørn Urfjell Kongshavn kapell på Tromøya utenfor Arendal der han produserer konserter og kulturaktiviteter.https://www.agderposten.no/kultur/i/o3v9AB/avdelingsdirektoeren-har-kjoept-tromoey-kapell-lover-grautfest 

Torbjørn Urfjell mottok i 2021 Fri Agder sin ærespris for sin innsats for skeives kår på Agder.https://www.fvn.no/kultur/i/oWM4Em/homofrydprisen-til-urfjell

Han er gift med Viliame Vunasau-Naivalu.https://www.nrk.no/sorlandet/forste-homobryllup-i-agderkirke-1.13544496#:~:text=Torbj%C3%B8rn%20Urfjell%20(39)%20og%20Vili%20Vunasau%2DNaivalu%20(41),Urfjell%20er%20d%C3%B8pt%20og%20konfirmert%2C%20skriver%20F%C3%A6drelandsvennen.

## Referanser
Edvard Bull

**Edvard Bull** er navnet til flere personer:

* Edvard Bull d.e. (1881–1932), norsk historiker og utenriksminister.
* Edvard Bull d.y. (1914–86), norsk historiker.
* Edvard Bull (1845–1925), norsk lege, styreformann i Nationaltheatret og kvinnesaksforkjemper, Henrik Ibsens lege i hans siste leveår
* Edvard Hagerup Bull (1855–1938), norsk politiker
* Edvard Hagerup Bull (1922–2012), norsk komponist
Akademiet Norge

**Akademiet Norge AS** er et norsk selskap innen privatskoler for videregående opplæring. Per 2025 administrerer selskapet 14 private videregående skoler, 11 privatistskoler, 7 ungdomsskoler, én barneskole, to fagskoler, en høyskole og en nettskole. I tillegg tilbyr også Akademiet etter- og videreutdanning og utveksling. Akademiet Norge fungerer som et sekretariat for Akademiets skoler i Norge og bistår skolene med tjenester innen skoleadministrasjon og pedagogisk utviklingsarbeid. 

Akademiet har blitt anklaget for brudd på vilkårene i friskoleloven  

## Historikk
Akademiet ble opprinnelig etablert som en privat fagskole i Oslo i 1997. I 2005 og 2006 ble det startet seks videregående skoler i Norge. 

Akademiet har overtatt alle Sonans sine videregående skoler i Norge. Skolene har senere endret navn fra Sonans til Akademiet. Akademiet har gjennom sine Heltberg-skoler vært med på å utvikle Montessori-pedagogikk for videregående skole i Norge på tross av stor motstand fra Montessori Norge  og fra politisk hold. 

## Akademiet-skoler
Akademiet driver følgende skoler:

### Videregående skoler

### Grunnskoler

### Tidligere Akademiet-skoler

* Heltberg private gymnas Ullevaal (1989), tidligere Akademiet VGS Heltberg Ullevaal
* Akademiet Molde (2005), lagt ned og flyttet til Ålesund
* Metis videregående skole Bergen, tidligere del av Akademiet Bergen

## Privatistskoler
Akademiet Norge driver privatistskoler som tilbyr undervisning til elever som har privatiststatus i ett eller flere fag. Eksamen gjennomføres i regi av fylkets privatistkontorer, mens undervisningen ledes fra følgende kontorer:

*Akademiet Nettstudier 
* Akademiet privatistskole Oslo 
* Akademiet privatistskole Drammen 
* Akademiet privatistskole Tønsberg
* Akademiet privatistskole Fredrikstad
* Akademiet privatistskole Kristiansand
* Akademiet privatistskole Sandnes 
*Akademiet privatistskole Bergen
*Akademiet privatistskole Ålesund
* Akademiet privatistskole Trondheim

## Referanser


## Eksterne lenker
* Hjemmeside
Hjemmelshaver

**Hjemmelshaver** er den som står oppført i grunnboken som eier av en matrikkelenhet. Normalt skal den som er anført som hjemmelhaver, være identifisert med fødselsdato eller organisasjonsnummer. Utenlandske foretak trenger ikke organisasjonsnummer og kan identifisere seg med for eksempel utenlandsk firmaattest eller bekreftelse fra notarius publicus i hjemlandet. En hjemmelshaver kan være både en grunneier, en fester eller en seksjonseier.

En hjemmelshaver trenger ikke nødvendigvis å være den samme som den reelle eieren av matrikkelenheten. Det kan være at hjemmelshaveren er død, og at det ikke er foretatt skifte, eller det kan ha funnet sted en overdragelse som ikke er tinglyst. I slike tilfeller må det formelle i forbindelsen med eierskiftet (for eksempel en skifteattest) ordnes, før en ny hjemmelsovergang kan tinglyses.

Det er ikke noe krav i Norge om at eiendomsoverdragelser skal tinglyses, men det er nødvendig for å få rettsvern. Banker vil for eksempel normalt bare inngå låneavtaler med hjemmelshaver dersom de skal ha pant i eiendommen.

## Eksterne lenker
* Statens kartverk tinglysingen
* Matrikkelloven
Corcovado

**Corcovado** (portugisisk for «pukkelrygg») er et 710 meter høyt granittfjell i den sørvestlige delen av Rio de Janeiro i Brasil. 

På toppen av fjellet står en 38 meter høy Kristusstatue, som ble valgt til ett av verdens syv nye underverk i en avstemning med over 100 millioner stemmer fra hele verden som ble avsluttet 7. juli 2007. 

Fjellet er et stort turistmål i byen.

## Referanser

## Eksterne lenker
*
Trygve Bull

**Trygve Friis Bull **(født 13. august 1905 i Kristiania, død 16. mars 1999) var en norsk historiker, filolog og politiker (Ap, SV).

Tryve Bull var filolog (cand.philol.) av utdannelse og arbeidet som lektor i Bergen fra 1936 og ved Oslo lærerskole 1949–1972. I 1930-årene var han med i Mot Dag. Under andre verdenskrig satt han i tysk fangenskap fra 1943 til 1945 i konsentrasjonsleiren Sachsenhausen.

Fra 1950-årene var han aktiv i norsk språkdebatt som aktiv forsvarer av samnorsk.. Han var medlem av Norsk språknemnd fra starten i 1952. Daværende justisminister Jens Haugland var levende opptatt av landsmål og sørget for å holde Bull utenfor Språkrådet - inntil Bull, ifølge Haugland, lurte seg inn en annen vei. Hauglands ankepunkt var at Bull angivelig «ikke brukte et norsk ord om han kunne finne et gammelt dansk ord i stedet», slik som «likeberettigelse» i stedet for «jamstelling».

Bull møtte som fast stortingsrepresentant 1958&ndash;1964 og som vararepresentant 1964–1969 for Arbeiderpartiet. Bull var en engasjert EF-motstander. Etter EF-avstemningen i 1972 meldte han seg ut av Arbeiderpartiet og inn i Sosialistisk Valgforbund, senere Sosialistisk Venstreparti, hvor han var medlem av hovedstyret i perioden 1973&ndash;1975.

Trygve Bull var bror til Oslos mangeårige ordfører Brynjulf Bull. Han er hedret med ridderutmerkelse i Hans Majestet Pinnsvinets orden for sin innsats for Studentersamfunnet i Bergen. Hans hustru Unndis Bull var niese av Erling Falk, lederen av bevegelsen Mot Dag.

## Bibliografi
* 1963: *Ærlig talt – frimodige ytringer om norsk politikk*, Cappelen
* 1968: *Mot Dag og Erling Falk*, Cappelen
* 1980: *For å si det som det var*, Cappelen
* 1983: *På tvert*, Cappelen

## Referanser


## Eksterne lenker
*
Grunnbok

**Grunnboken** er et realregister over tinglyste dokumenter vedrørende fast eiendom og borettslagsandeler. Det er et **grunnboksblad** for hver enhet i matrikkelen og for hver andel i borettslag. Betegnelsen grunnboksblad stammer fra den tid grunnboken ble ført manuelt, og da det faktisk var et blad for hvert matrikkelnummer. Grunnboken inneholder bare en ekstrakt av opplysningene som fremkommer i det tinglyste dokumentet. Selve dokumentet blir ført i panteboken.

Opplysningene i grunnboken er inndelt i tre avsnitt:
***Hjemmelsopplysninger** – Hvem som har grunnbokshjemmel til matrikkelenheten/borettslagsandelen.
***Heftelser** – Opplysninger om heftelser i matrikkelenheten/borettslagsandelen, blant annet pant, leieavtaler, festeavtaler og servitutter.
***[[Grunndata]]/Opplysninger fra borettslaget** – Opplysninger om opprettelse av matrikkelenheten/borettslagsandelen, og eventuelle oppdelinger.
 
Grunnboken ble før i tiden ført ved de enkelte sorenskriverkontorene i landet. Siden juni 2007 har all tinglysing vedrørende fast eiendom foregått hos Statens kartverk på Hønefoss, mens tinglysing vedrørende borettslagsandeler har foregått hos Statens kartverk i Ullensvang. Utskrift av grunnboken kan bestilles fra tinglysingsmyndigheten, og ved salg av eiendom gjennom eiendomsmegler skal det alltid foreligge en slik utskrift for den eiendom som er for salg. Det er også mulig å se utskrifter via tjenesten Se eiendom

## Se også
*Matrikkel

## Eksterne lenker
* Statens kartverk, tinglysingen
*Se eiendom
Jacob Breda Bull

**Jacob Breda Bull** (1853–1930) var en norsk forfatter.

## Bakgrunn og virke
Jacob Breda Bull er kjent for novellen *[[Vesleblakken]]*, og for andre folkelivsskildringer fra Østerdalen i romaner og fortellinger. Han skrev også historiske romaner, samtidsromaner og lyrikk.

J.B. Bull var sønn av sogneprest Matthias Bull (1815–76) og Henriette Margrethe Breda. Han ble student med haud i mai 1876, og var deretter et års tid lærer ved Nickelsens Pigeskole i Kristiania. I april 1878 grunnla han avisen «Dagen» og levde siden som journalist.

Han ble gift første gang 29. desember 1876 med Gunvor Sophie Rytterager (1843–1882), andre gang 9. januar 1883 med Anna Maria Augusta Bergløf (født i Stockholm 1855). Han var far til dikteren Olaf Bull.

Rendalens gamle prestegård, hvor han vokste opp, er nå Bull-museet, et biografisk og kulturhistorisk museum.

## Forfatterskap
Et utvalg av hans utgivelser.

### Folkelivsskildringer fra Østerdalen

* *Skisser*
* *Fra Skog og Fjeld*
* *Mellem Fjeldene*
* *Folk fra Dalen*
* *Hr. Samuel* (1920)
* *Hr. Samuels rige* (1922)
* *Thordis Eikaberg* (1925)
* *Viddens herrer* (1927)
* *Ættens øde* (1928)

### Samlinger

* *Fjeldfolk*
* *Jagthistorier*
* *Morosame Kropper*

### Romaner

* *Fonnaasfolket* (1902)
* *[[Kong Kristjern Tyran]]* (1904)
* *Eline Vangen* (1906)
* *Østerdalskongen* (1907)
* *Glomdalsbruden* (1908)
* *Jutulskaret* (1909)
* *Knut Veum* (1910)

### Samtidsromaner

* *Livets Triumf* (1911)
* *Lys Hævn* (1913)
* *Præstens Søn* (1916)
* *Den nye Gud* (1917)
* *Den store kjærlighet* (1923)
* *Barnet* (1926).

### Dikting

* *Af Norges Frihedssaga* (1897)

### Historiske romaner

* *Mørke Aarhundreder* (1900–1908)

### Skuespill

* *Christian Fredrik*
* *Norges Konge*
* *Peder Tordenskiold*

## Filmografi (utvalg)
* 1926: *[[Glomdalsbruden (film)|Glomdalsbruden]]*
* 1990: *Tater-Kristen*
* 1994: Vesleblakken

## Se også
* Jacob Eriksen Haarset, «Østerdalskongen»

## Referanser


## Eksterne lenker
* 
*  Digitaliserte bøker av Bull hos Nasjonalbiblioteket.
Quintus Fulvius Flaccus

**Quintus Fulvius Flaccus** (død ca 205 f.Kr.), sønn av den første Marcus Fulvius Flaccus, var romersk konsul i 237 f.Kr. da han kjempet mot gallerne i det nordlige Italia. Han var censor i 231, konsul igjen i 224 da han nedkjempet boii. Han var praetor i 215 og 214, og magister equitum i 213. 

I 212 ble han igjen konsul og kjempet i den andre punerkrig. Han ble beseiret av Hannibal i det første slaget ved Capua, vant så en seier over Hanno den store, erobret leiren hans ved Beneventum og erobret så Capua i 211 mens han tjente som prokonsul. I sin fjerde periode som konsul (209) tok han tilbake Lucania og Bruttium. Han motsatte seg den afrikanske ekspedisjonen til Scipio Africanus i 205 og døde kort tid etterpå. 

## Referanser


## Litteratur
* Friedrich Münzer: Fulvius 59). In: *Paulys [[Realencyclopädie der classischen Altertumswissenschaft]]. Band 7: Fornax – Helikeia. 1. Halbband*. (RE VII, 1) Stuttgart: J. B. Metzlersche Verlagsbuchhandlung, 1910, Sp. 243–246
Institutt

Et **institutt** (av latin: *instituere* = «å etablere») er en institusjon som har forskning og/eller utdanning som sin hovedoppgave.

## Norge
I Norge kan institutter enten tilhøre en større enhet, som et universitet eller en høyskole, eller utgjøre en uavhengig privat eller statlig enhet. Ved universiteter er institutter gjerne den minste enheten som dekker et «grunntema», og flere institutter i beslektede fag er ofte sammenfattet i fakulteter. Eksempler på frittstående institutter i Norge er Institutt for fredsforskning, Institutt for journalistikk, Institutt for samfunnsforskning eller Norsk institutt for naturforskning.
Appius Claudius Pulcher

**Appius Claudius Pulcher** var romersk konsul i 212 f.Kr.

Han deltok i den andre punerkrig og var guvernør i Sicilia i 214. Han var medkommandant på en ekspedisjon til øya i 213 sammen med Marcus Claudius Marcellus da karthagerne landet der. Claudius ble beseiret i det første slaget ved Capua mens han var konsul.  

Han var sønn til Publius Claudius Pulcher som var konsul i 249 f.Kr..

## Referanser
Gondol (båttype)

En **gondol** er en tradisjonell robåt fra Venezia. Gondoler har i århundrer vært det viktigste transportmiddel i Venezia. Den dag i dag er gondoler i bruk som ferger (*traghetti*) over større kanaler. Dette er store gondoler, og manøvreres av to gondolieri.

Gondolen drives fremover av gondolieren som står bakerst, ser fremover og skyver den ene åren. Gondolieren bruker åren som åre, ikke som stake, selv om den holdes nesten loddrett. Vannet i kanalene i Venezia er for dypt til at staking er mulig. Gondolene skal være svartmalt, men helt frem til 1562 fantes de i flere farger. Dette året ble det forbudt, fordi man anså det ostentativt og overdådig. Forøvrig, under Regata Storica, den årlige konkurransen mellom bydelene, da kan man se gondoler i farger. Flere av disse gondolene er ekstremt lange,  med fra 11 og opp til over tyve roere (!)

Det er estimert at det var flere tusen gondoler i det 18. århundre. Idag finnes det noen hundre. De fleste brukes til turisttrafikk. Det er fortsatt noen som brukes som ferge, men ingen er lenger i privat  bruk. Den siste privateide gondolen i byen tilhørte Peggy Guggenheim; hun døde 23.desember 1979. 

Utformingen av gondolene utviklet seg frem til slutten av det 19. århundre. På det tidspunktet overtok motorbåter trafikken. 

Gondolene er lange og slanke. De er asymmetriske for å gjøre det enklere å drive den fremover med bare en åre. En gondol består av 200 deler og åtte forskjellige treslag. I 2002 kostet det 41.000 € å bygge en gondol.

## Eksterne lenker
* Gondolens historie (engelsk)